ཚེས་ཉིན་གྱི་ཕྱི་དྲོ།ལི་ཁེ་ཆང་དཔལ་འབྱོར་དང་ཞིང་ལས་རིགས་ཁོངས་ཀྱི་ཨུ་ཡོན་མཉམ་འབྲེལ་ཚོགས་ཆུང་གི་ཚོགས་འདུར་ཞུགས་པ་དང་།ལིའུ་ཧྲི་ཅིན་དང་།ལི་ཡན་ཧུང་།དབྱང་ཧྥེང་ཅི་སོགས་ཨུ་ཡོན་ཚོས་སྤུས་ཚད་མཐོ་བའི་འཕེལ་རྒྱས་དང་།གསར་གཏོད་ལ་བརྟེན་པའི་སྐུལ་འདེད།གྲོང་གསེབ་དར་རྒྱས་སོགས་ལ་སྐུལ་འདེད་གཏོང་རྒྱུའི་ཐད་གཏམ་བཤད་གནང་བ་རེད།ལི་ཁེ་ཆང་གིས་ཚང་མ་དང་སྤེལ་རེས་གནང་ཞིང་།ཁོང་གིས་འདས་ཟིན་པའི་ལོ་ཡི་རིང་ཧ་ཅང་རྙོག་འཛིང་ཆེ་བའི་རྒྱལ་ཁབ་ཕྱི་ནང་གི་དུས་བབ་མདུན་དུ་རང་རྒྱལ་གྱི་དཔལ་འབྱོར་དང་སྤྱི་ཚོགས་འཕེལ་རྒྱས་ཐད་འགག་སྒྲོལ་དཀའ་སེལ་དང་གྲུབ་འབྲས་འོད་སྟོང་འབར་བ་ཐོབ་པ་ནི་དངོས་གནས་ལས་སླ་པོ་ཞིག་གཏན་ནས་མིན།དེ་ནི་བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཀྲུང་གུང་ཀྲུང་དབྱང་གི་འགྱུར་མེད་སྟོབས་ལྡན་གྱི་འགོ་ཁྲིད་དང་རྒྱལ་ཡོངས་ཀྱི་གོང་འོག་ཚང་མས་བློ་སེམས་གཅིག་མཐུན་སྒོ་ནས་འབད་འཐབ་བྱས་པའི་འབྲས་བུ་ཡིན་པའི་ནང་སྲིད་གྲོས་ཀྱི་ཨུ་ཡོན་ཚོའི་བློ་གྲོས་དང་ལེགས་སྐྱེས་ཚུད་ཡོད།འདི་ལོ་དཔལ་འབྱོར་འཕེལ་རྒྱས་ཡག་པོ་འགྲོ་བའི་འཕེལ་ཕྱོགས་སྲ་བརྟན་དུ་གཏོང་བར་ངེས་པར་དུ་ཀྲུང་གུང་ཚོགས་ཆེན་བཅུ་དགུ་པའི་དགོངས་དོན་ཕྱོགས་ཡོངས་ནས་ལག་བསྟར་དང་།ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་མཛུབ་ཁྲིད་དུ་བྱེད་པ།འཕེལ་རྒྱས་ཀྱི་འདུ་ཤེས་གསར་པ་མཐའ་འཁྱོངས།སྤུས་ཚད་མཐོ་བའི་འཕེལ་རྒྱས་ལ་སྐུལ་འདེད་གཏོང་རྒྱུར་དམིགས་ཏེ་སྒྱུར་བཅོས་སྒོ་དབྱེའི་གསར་གཏོད་ལ་རྒྱུན་མཐུད་ངང་སྐུལ་འདེད་གཏོང་དགོས་ཞེས་གསུངས་པ་རེད།